AlexejDobrolubov/national_council_slovak_2010 huggingface dataset:
52. schôdza NR SR - 2.deň - A. dopoludnia
Dátum: 2026-05-27
Poslanec: Turčanová, Andrea 
Druh vystúpenia: Vystúpenie s faktickou poznámkou

Som si tiež dávala otázku, že pre koho je tento návrh zákona potrebný a kto ho bude využívať a vlastne, čo tým sledujeme alebo čo tým predkladateľ sleduje, a celkom som to nepochopila, až keď kolegyňa nespomenula, že konsolidáciu, ale ona to vnímala v tom, že tie náklady na prepravu pána prezidenta alebo ústavných činiteľov, teda členov vlády, budú veľmi nákladné, keď bude musieť ísť s ochrankou niekde na východ Slovenska sobášiť. Ale mňa tam napadla iná vec, že pri tej konsolidácii, že vlastne my chceme takto pomôcť tým obciam. Oni nebudú musieť platiť tých 30 € tomu poslancovi za sobáš a príde ich tam zosobášiť ústavný činiteľ. Hej? A viete, lebo starostovia, teraz bol práve snem ZMOS-u včera a dnes a oni ako jednu z požiadaviek, ktorú tam dávali, tak vlastne chceli riešiť dlhovú brzdu. Hej? Kvôli tomu, aby vedeli zostaviť rozpočty. Čiže tuto ušetria na platoch poslancov a netreba im nič, žiadnu dlhovú brzdu. To štát proste geniálne vyrieši. Toto, toto riešenie by nás ani nenapadlo vo sne. Tak, ďakujem. Pán Špánik, poslankyňa Hanuliaková, nech sa páči.
52. schôdza NR SR - 2.deň - A. dopoludnia
Dátum: 2026-05-27
Poslanec: Turčanová, Andrea 
Druh vystúpenia: Vystúpenie s faktickou poznámkou

Na moje vystúpenie. Priznám sa, že bolo trochu neplánované, ale nevedela som sa neozvať pri týchto bodoch. Osobne, pán Sabo, si nemyslím, že pán prezident túži sobášiť niekoho. Podľa mňa to len je taká zástierka, že ho tam dali, aby to malo vyššiu váhu, ale predstavte si, že taký obľúbený politik, pán Fico, ktorého miluje 50 % národa, bude chcieť sobášiť. Ten fakt už nikde nepôjde. To už ani prešovskú nemocnicu nebude riešiť. Ten už bude len sobášiť, lebo nič iné nestihne. Ak náhodou odmietne, lebo bude chcieť robiť niečo iné, príde o voličov. Lebo sa tí ľudia naštvú a už mu hlas nedajú. Toto ste zvážili, že keď to nebudete stíhať, kolegovia, že nebudete stíhať sobášiť alebo hlasovať alebo niečo, že môžete aj stratiť na popularite? Lebo aj to je otázka. Ale naozaj, poďme riešiť pomoc matkám, ktoré sa nevedia domôcť výživného a matkám, ktoré aj keď ten partner výživné na deti platí, ale je tak nízke, že sa z toho vyžiť nedá. Toto poďme riešiť, tu nastavujeme mechanizmy, lebo toto je naozaj veľmi dôležité. Ďakujem. Poslanec Jakab
49. schôdza NR SR - 16.deň - A. dopoludnia
Dátum: 2026-05-07
Poslanec: Turčanová, Andrea 
Druh vystúpenia: Vystúpenie s faktickou poznámkou

Ďakujem. Ja by som veľmi rada reagovala na navrhovateľa a hlavne teda už sme hovorili tuná o odchodoch do zahraničia, ale rada by som upozornila ešte na jeden fakt a budem teda apelovať trošku aj na kolegov, ktorí sú tuná z vládnej koalície. Máme za sebou tri vlny konsolidácie, ktorá postihla rodiny a postihuje teda rodiny a hlavne rodiny, ktoré majú viac detí a majú deti staršie ako 18 rokov, ktoré študujú, lebo tí stratili nárok na daňový bonus. Tým pádom títo študenti sú nútení si privyrábať, aby trošku uľahčili situáciu v rodine a práve tento model im môže pomôcť. Nehovoriac o tom, že už Janko Horecký vravel, že majú potom možnosti horšie sa zamestnať, lebo málokto chce hneď čerstvého absolventa, chce, aby mal nejakú prax a práve týmto návrhom zákona im tú prax umožníme vykonávať a zasa pozitívny dopad na štátny rozpočet bude v tom, že dnes máme národný, neviem, či je to národný projekt teraz, aby som nehovorila zbytočne, ale máme projekt tzv. Šanca na prvé zamestnanie. Veľmi ho promoval pán minister Erik Tomáš, že koľko mladých ľudí sa vlastne mohlo zamestnať a tam tie finančné benefity pre zamestnávateľov sú veľmi vysoké. Ak by sme my dokázali uľahčiť študentom vlastne to, aby počas brigády, že nebudú platiť odvody, mohli praxovať, aby sme zvýšili záujem zamestnávateľov o nich. Možno by sme ušetrili potom peniaze v štátnom rozpočte, ktoré sa budú ďalší rok po skončení štúdia vynakladať na týchto mladých ľudí, kým teda získajú prvé platené zamestnanie. Čiže to sú vlastne dve nádoby. Tuná možno trošku dáme, že nebudeme mať príjem do Sociálnej poisťovne, ale na druhej strane úrady práce tým pádom nebudú musieť toľko, toľko doplácať zamestnancom a zamestnávateľom vlastne na to, aby vôbec toho študenta zobrali potom po skončení školy do práce. Čiže
49. schôdza NR SR - 15.deň - B. popoludní
Dátum: 2026-05-06
Poslanec: Turčanová, Andrea 
Druh vystúpenia: Vystúpenie s faktickou poznámkou

Veľmi dobre, kolegyne, na to upozorňujem. My sme dnes robili tiež tlačovku presne k integrovaným posudkom. Ja by som dokázala hodiny rozprávať o tom, koľko máme podnetov, hlavne od detí, ktoré majú teda autistické spektrum a kde boli v minulosti posúdené na stupeň 6 a dnes sú zázračne uzdravovaní na stupne 2 a 3. Ale takisto ako hovorila Veronika, týka sa to napríklad aj pána, ktorý je po porážke, je čiastočne imobilný, dokáže po dome prejsť len vtedy, ak ho dcéra drží pod pazuchu alebo s tou mobilnou stoličkou a v rozhodnutí má napísané, že v pohode sa vie prepravovať verejnou dopravou a podobné kuriozity. A ďalší problém týchto posudkov je vlastne aj to, že napriek tomu, že úmysel zákona bol, aby tam boli zahrnuté všetky príspevky a všetky služby, častokrát sa to tak nedeje. Posudky sú čiastočné, čo vyvoláva opakované a opakované preposudzovanie a zaťažovanie teda nielen samotných žiadateľov, ktorí musia dookola behať po lekároch, ale samozrejme aj tých špecialistov, keďže Zákonom bolo, aby tam boli zahrnuté všetky príspevky a všetky služby. Častokrát sa to tak nedeje. Posudky sú čiastočné, čo vyvoláva opakované a opakované preposudzovanie a zaťažovanie teda nielen samotných žiadateľov, ktorí musia dookola behať po lekároch, ale samozrejme aj tých špecialistov, keďže nanovo potrebujú nové aktualizované veci, a zároveň sú zaťažované aj samotné úrady práce a posudkoví lekári, ktorých je nedostatok, ďakujem. S reakciou na faktické poslankyňa Veslárová, ďakujem.
49. schôdza NR SR - 12.deň - A. dopoludnia
Dátum: 2026-04-30
Poslanec: Turčanová, Andrea 
Druh vystúpenia: Vystúpenie s faktickou poznámkou

56. Pán poslanec, ďakujem, že ste otvorili túto tému, lebo pán minister, keď nastúpil do funkcie, sľuboval, že vyrieši krízu v polícii, že zaplní tých 4-tisíc chýbajúcich miest policajtov, že to vyrieši. Dokonca potom boli aj v správach, že sa mu to podarilo, že robil nábor, znížil teda jednak nárok na psychologické testy, na fyzickú kondíciu. Všetko urobil pre to, len aby sa mu ľudia hlásili. Sľúbil zároveň, že udrží policajtov, tých, ktorí sú, a to tým, že bude 5-percentná valorizácia. Pamätáme si, že v jeseni minulého roka dokonca policajti po neviem koľkých rokoch prvýkrát prišli aj otvorene protestovať pred Národnú radu, aby vyjadrili nespokojnosť, aká je. A teda poviem len fakty a keď keby aj ten prísľub tých 5 % bol dodržal pán minister, tým, že sú zvýšené výdavky na odvodové zaťaženie, tak reálne by ich tých 5 % im neurobilo 5 %, ale možno nejakých 10 eur v čistom k platu. Ale to, že nakoniec on svoj sľub nesplnil, ale zvýšené výdavky ich zasiahli, tak majú mínus 60 eur na výplatnej páske. Takmer každý jeden policajt. Ja sa pýtam, že pán minister povie, že štátny rozpočet a nie sú peniaze. Ako je možné, že sa nájdu milióny eur na nezmysly, že vytvárame Žandársky zbor, ktorý vieme zaplatiť, vieme im kúpiť autá, že vieme kúpiť predražené šiltovky po 150 eur, desaťnásobne predražené, že chceme košele z kávových zŕn. Ja si myslím, že tí policajti by kľudne toto všetko oželeli, keby videli na výplatnej páske tie chýbajúce peniaze. Toto je pre nich podstatné. Čiže pán minister Šutaj Eštok absolútne nezvláda svoju pozíciu. A my by sme mali tuná všetci v pléne, nielen opozícia, ale verím, že aj koalícia, ak chceme naozaj právny štát a chceme, aby polícia dostála svojmu heslu, že nás chce chrániť, hej, tak potrebujeme, aby títo ľudia boli naozaj zaplatení, a aby policaj... (Prerušenie vystúpenia časomerom.)
49. schôdza NR SR - 10.deň - A. dopoludnia
Dátum: 2026-04-28
Poslanec: Turčanová, Andrea 
Druh vystúpenia: Vystúpenie s faktickou poznámkou

Ďakujem, pani kolegyňa, že si nás previedla vo svojom príhovore všetkým tým, čomu sa táto vláda venuje, miesto toho, aby riešila naozaj reálne potreby ľudí. A dovolila by som si aj ja zareagovať na tú voľbu poštou. Ja viem, že problém koalície je, že 60 % ľudí volilo inú politickú stranu. Nás tiež nevolilo veľa, nás zo zahraničia volili 3 %, ale ja nechcem hovoriť o počte ľudí, ktorí ako hlasovali, ale chcem hovoriť o tom, že desiatky tisíc ľudí nie sú v zahraničí preto, že by chceli byť, ale preto, zvlášť opatrovateľky, že mzdy na Slovensku v opatrovateľkách sú tak nízke, že pre nich je ďaleko výhodnejšie pracovať napríklad v Rakúsku alebo Nemecku. Je to 20 000 žien. Keď vyjde na ňu smena a ona musí byť pri klientovi, ona nemá možnosť odcestovať z druhého konca Rakúska do Viedne, aby prišla hlasovať. Čiže de facto jej síce nezakážete a nezoberiete možnosť hlasovať, ale vytvoríte také podmienky, že ona hlasovať nebude môcť. Toto sme chceli. To nie sú ľudia, ktorí sa odsťahovali alebo študenti. Ja sama som mala tri deti na Erasmoch v zahraničí. Kvôli voľbám by nemohli prísť. Preto využili voľbu poštou. A komu to dajú? Susedovi, ktorý je Nemec, aby hlasoval miesto neho, keď sa bojíte, že to nebude tajná voľba? Ako tajnejšia voľba môže byť, ako keď vám príde na vašu adresu do vlastných rúk hlasovací lístok a nikto iný ho nevie vyzdvihnúť, iba vy. Iba vy ho môžete vyplniť a iba vy ho pošlete naspäť. Veď to je ďaleko tajnejšia voľba, ako keď si spomínam, keď som ja chodila s urnou do zariadenia sociálnych služieb, kde pán nevedel povedať, čo chce voliť a sestrička povedala: „Však to hodíme tomu a tomu, takej a takej strane.“ Toto je podľa mňa problém. Na toto treba sa zamerať, a nie na voľbu poštou zo zahraničia, ďakujem. Pán poslanec Dusenka. Ďakujem, Veronika.
49. schôdza NR SR - 7.deň - A. dopoludnia
Dátum: 2026-04-23
Poslanec: Turčanová, Andrea 
Druh vystúpenia: Vystúpenie s faktickou poznámkou

Náš parlament má dlhodobo problém s tým, že tu riešime veci, ktoré vôbec netrápia občanov Slovenskej republiky a myslím si, že tento zákon je presne jeden z tých, ktoré ma nás len oberajú o čas a neprinesú nič. Pozerala som si teraz dostupné štatistiky, koľko ľudí cudzincov pracuje vlastne v obecných políciách. Ani takéto štatistiky nie sú dostupné, pretože ich je tak málo, že je to nezaujímavé. Sú to možno Česi, ktorí sa tu priženili a povedzme si rovno, aj AI mi vyhodila, že aj zamestnávanie cudzincov v obecných políciách a všeobecne v ozbrojených zložkách je problematické, pretože musia zložiť prísahu vernosti Slovenskej republike a ďalej musia splniť podmienky veľmi prísne, musia splniť bezúhonnosť a ďalšie veci. Čiže hovoríme naozaj o pár jednotlivcoch, ktorí tie podmienky splnili, ktorí tuná žijú dlhodobo na Slovensku a možno kvôli dvojitému občianstvu nemajú ešte slovenské občianstvo a pracujú. A prekvapil ma teda ten návrh pozmeňujúci pána poslanca, ktorým si zrejme uvedomil, že aké následky by to malo, ak by prešiel návrh v pôvodnom znení bez tej podmienky, že k 31. decembru by museli ukončiť činnosť cudzinci, mohli by sa obrátiť na Európsky súdny dvor. Hrozili by nám zasa medzinárodné blamáže, čiže ide to zjemňovať takto, ale celý tento návrh je zlý, je nepotrebný, pretože dnes čelíme tomu, že v tých ozbrojených silách už nemá kto pracovať. V obecných políciách nemá kto pracovať, v polícii nemá kto to pracovať, aj armáda začína mať problém s nedostatkom zamestnancov. Prosím vás, riešme to, čo nás štát skutočne trápi a nie tu nejaké vymyslené kauzy a situácie, ktoré vôbec nenastali. Ďakujem. Tam bol asi Dusienka.
52. schôdza NR SR - 11.deň - B. popoludní
Dátum: 2026-06-10
Poslanec: Valášek, Tomáš 
Druh vystúpenia: Vystúpenie s faktickou poznámkou

Pani poslankyňa Marcinková, Vlaďa, popísala si návrh koalície ako nedomyslený a viem, čo myslíš, ale myslím, trochu krivdíš. Tú časť, na ktorej im záleží, a to je to, aby sa stranám v ľavej časti miestnosti sťažil prístup ich voličov k urnám. Tu si domysleli, to si odfajkli vlastne už zrušením tej voľby poštou zo zahraničia. To ostatné ich nezaujíma. To, že je to nedopečené, nedomyslené, je vedľajšie. Dokonca si myslím, že ten zmätok, ktorý zlou realizáciou toho náhradného modelu spôsobili, im vlastne nahráva. Lebo čím väčšie pochybnosti sú o tom, že ako to bude fungovať, tým viac ľudia budú spochybňovať, či to vôbec má význam sa pokúšať. Takže myslím si, že to pomysleli až príliš dobre, presne v súlade s tým, čo popísal pán poslanec Mikloško. Jeden postreh za všetky. Nedá mi nezasmiať sa, nevypichnúť absurdnosť argumentu, že ideme tu meniť volebný zákon, pretože musí byť dodržaná tajnosť volieb, ale zároveň potom pripustia do volebných miestností, do tých komisií, ktoré budú zrátavať hlasy, aj zahraničných pracovníkov na našich zastupiteľských úradoch, plne vedia, že títo sú predmetom veľkého záujmu zahraničných spravodajských služieb. Nerobme si ilúzie, že sa nám nesnažia iné spravodajské služby krajín napichnúť naše konzuláty, vlády, naše veľvyslanectvá a iných, aby vedeli, čo robíme. A vy v mene sprísnenia tajnosti voľby idete spravodajským službám zahraničných krajín uľahčiť, doširoka otvoriť dvere priamo do procesu zrátavania volieb v slovenských voľbách, parlamentných, prezidentských či iných. Akože už absurdnejší výsledok a absurdnejší predel medzi tým definovaným účelom a tou vašou realizáciou si predstaviť neviem. A úplne na záver jedna dôležitá otázka. Ak bude teda okrsková aj na Cypre, ak tam medzičasom príde pán veľvyslanec Radačovský. Bude sa z tých volebných miestností vychádzať dverami alebo oknom? Ďakujem vopred za spresnenie. Pán
49. schôdza NR SR - 13.deň - B. popoludní
Dátum: 2026-05-04
Poslanec: Valášek, Tomáš 
Druh vystúpenia: Vystúpenie s faktickou poznámkou

Vďaka, pán predsedajúci. Snáď mi odpustíte, pán predsedajúci, na chvíľku mierne poruším rokovací poriadok a zareagujem aj na pána poslanca Salóni, ale len upresním, pán poslanec, ale my sme mali zasadnutie osobitného kontrolného výboru na kontrolu činnosti VS, na ktorom som formálne aj pre záznam povedal a požiadal koaličných poslancov o nomináciu členov do tejto komisie. Takže, prepáčte, ale jednoducho nie je pravda, že by žiaden formálny úkon nebol urobený. Táto žiadosť tiež išla pre záznam, žiadne mená neprišli. A takisto Zuzka bude vedieť doplniť, pani Poláková Števová bude vedieť doplniť a opraviť. Tej neformálnej konverzácii, ktorá tu je, je tu, bola tu dlhé mesiace, roky už dnes. Konverzácia medzi opozíciou a koalíciou aj o menách, tam boli poskytnuté aj mená za opozíciu. Takže tu už fakt niet výhovoriek po troch rokoch. Ja aj preto nevystupujem v rozprave, lebo by som povedal presne to isté, čo som povedal v roku 25 a to isté, čo som povedal v roku 24. Proste po 2,5 roku sme v treťom roku tejto diskusie a žiadnu dobrú vôľu nevidno. Ja súhlasím s tým, čo tu odznelo, že je to paradox, asi jediná komisia, ktorá existuje na papieri a nie v realite. Je to od roku 2016. Mám pred sebou § 8a, ktorý presne stipuluje, ako tá komisia má vyzerať. Dvaja členovia za výbor SIS, dvaja za VS, dvaja za VOP-ku a potom dvaja nezávislí experti s previerkou PT. Bola tu námietka, do akej miery legitímna, ťažko mi je posudzovať, že tí sa budú ťažko hľadať. My za opozíciu sme nemali problém ich nájsť, pre záznam. Ale koalícia si vyžiadala, aby to bolo len parlamentné, aby to teda boli len poslanci a poslankyne, ktorí sú podľa zákona o ochrane utajovaných skutočností osobami oprávnenými oboznamovať sa s utajovanými aj bez previerky. Fajn. Povedali sme tu z tohto pléna „treba to“ presne pred rokom, že sme pripravení tento kompromis urobiť, ak to znamená, že rozchodíme ten zákon a že bude môcť tá komisia vzniknúť. To, že nevznikla, už nie je len chybou len predošlých vlád. V tomto volebnom období už niet výhovoriek. To už je dnes chybou vládnej koalície, žiaden záujem nemá.
49. schôdza NR SR - 12.deň - A. dopoludnia
Dátum: 2026-04-30
Poslanec: Valášek, Tomáš 
Druh vystúpenia: Vystúpenie s faktickou poznámkou

118. Vďaka, pán poslanec Dušenka, Igor, pekne a veľmi trefne si skritizoval ten ich nešťastný zvyk hľadať dôvody, prečo si zaslúžia tie vyššie príjmy. Vždy ma to pobaví, keď počujem ľudí, ktorí zhumpľovali ekonomiku, nevedeli zvládnuť deficit, dlh nám narastá. Vďaka tomu nám zvyšujú dane, vďaka tomu, že zvýšili dane, odchádzajú firmy, že títo istí ľudia sa pasujú za top manažérov a tvária sa, že tie prachy potrebujú, lebo veď my makáme a my podávame výkony. Dávam do pozornosti, že keby toto bola naozaj že súkromná firma, manažéri súkromnej firmy, tak by ich vlastníci, prípadne dozorná rada, pred rokmi dávno vyhodili. Chcem však dať do pozornosti, Igor, že toto sú vlastne tí poctivejší, ktorí vôbec hľadajú dôvody, prečo si ten príjem zaslúžia. Ja som normálne bol v televíznej debate a budem aj menovať. Bol to minister zahraničných vecí Blanár, ktorý popieral, že jemu vlastne príjem narástol. A on to zabaľoval do takého že fakticky správneho argumentu, ale inak, inak čistého podfuku, že jemu vlastne plat klesol, lebo mu stúpli dane. A to, čo, samozrejme, nikomu nepovie, je, že plat už je dávno menšou súčasťou toho príjmu, lebo si navýšili pred tým rokom či dvoma tie paušálne výdavky, takže dnes sú tie oveľa väčšie a tie im práve narástli. Takže ich reálny príjem, to, čo si berú domov, je dnes podstatne väčší, ako to bolo pred rokmi a narastá to ďalej vďaka tomu, že si valorizujú. To, čo vám, samozrejme, pán minister či jemu podobný vôbec nepovie. On normálne klamal do televízie, dobre, možno nie technicky klamstvo, lebo tvrdil, odkazoval stále na svoj plat, ale dobre vedel a účelovo zatajoval, že reálne jeho príjem narástol exponenciálne po prvé tým, že si ho navýšili pred tými niekoľkými rokmi, a potom, že ho teraz odmietli nevalorizovať. A tá drzosť, nielenže klamať, prečo si to, alebo vymýšľať si, prečo si to zaslúži, ale vlastne poprieť, poprieť, že vôbec ten príjem narástol, to považujem za ešte horšie ako tie smiešne manažérske výhovorky. To už je zoči-voči tým ľuďom, ktorí platia vyššie ceny a vyššie dane, vyslovene výsmech.
49. schôdza NR SR - 11.deň - B. popoludní
Dátum: 2026-04-29
Poslanec: Valášek, Tomáš 
Druh vystúpenia: Vystúpenie s faktickou poznámkou

A vďaka, pán poslanec Vyskupič Marián, za tie slová. Pekne a správne si vyzval, že cieľom vlády predsa musí byť rozšíriť ten mandát a to množstvo ľudí, ktorí majú tú možnosť hlasovať, a toto, povedzme, úplne presne opakujem. Ja chcem pridať svoju story k tomu príbehu, ktorú prv raz povedala aj kolegyňa Klinert. Mám totiž takú, možno milnú predstavu, že Slováci žijúci v zahraničí sa balia v peniazoch a nevedia, čo s nimi, a priletia na zavolanie, preukážu svoju občiansku povinnosť, ako to povedal poslanec Kéry. Dokážu, že to naozaj myslia svojvoľne vážne, skočia do lietadla, zaplatia si ten hotel a prídu. No čo, keby v časoch, keď som ja žil a pracoval v Spojených štátoch, pán poslanec povie, tak sa nahlas rozosmejem. Mal som vtedy podobnú situáciu, dávno. Toho času som mal peniaze akurát na štipko, aby som si mohol už niekde sa zamestnať a z niečoho žiť. Som robil pre internát, umýval som riady, čistil som ryby na ľaďke, robil som inštruktora windsurfingu, jachtingu a sánkovania, že nebolo jobu, ktorý som... Ešte aj zábudol, sa rozhlasenie som robil v školskom. Nebolo jobu, ktorý na vysokej škole bol, ktorý som nerobil. Tie peniaze som zliepal dokopy po desiatkach dolárov. A predstava, že jediná možnosť, akoby som mohol využiť svoje občianske právo, jedno z tých najväčších, čo máme, je len taká, že zoberiem peniaze, ktoré nemám a nemám za čo zohnať a nejak sa premiestnim doslova na dva dni, lebo rýchlejšie by to nešlo, do mesta, kde by som musel predať drahý hotel za peniaze z hľadiska, ktorú nemám. To je čistá fikcia. A škrie ma tá arogancia, s akou pristupuje vládna moc nielen k voličom v zahraničí vôbec, ale aj k tomu úsudku, že však nech si dokážu, že ich to naozaj trápi, nech si dokážu, že ich to naozaj zaujíma a nech si zaplatia tú letenku. A z čoho, prosím pekne? Tam nelietajú pečené holuby do úst. Väčšina Slovákov, ktoré ste vyštvali s dlhou kvalitou vysokých škôl do zahraničia, tam drie, proste snaží sa pracovať, robí 2 – 3 joby, aby dostali kvalitné vzdelanie. A teraz ich potrestáte tým, že im upriete právo hlasovať. To sa stane.
49. schôdza NR SR - 9.deň - B. popoludní
Dátum: 2026-04-27
Poslanec: Valocký, Jozef 
Druh vystúpenia: Vystúpenie s faktickou poznámkou

Pán poslanec, keď sedíme vo fajčiarni, tak vnímal som vás a vnímam vás ako takého učenlivého mladého poslanca. A dokonca máte názory, ktorý, ktoré ja vám nechcem vyvracať. Máte názory na tento volebný zákon zo zahraničia, máte ich. My máme iný názor. Len trošku ma zaráža, by som vám doporučil, aby ako mladý človek ste neskĺzali do tej roviny, že Tibor Gašpar nie je jediný predkladateľ. Tibor Gašpar len predniesol tento návrh, ktorý sme podali. A vy ste napríklad hovoril, rozum sa zastaví, keď Gašpar hovorí o právach. Poznáte, že by, že by, lebo toto už celý deň počúvame. Poznáte, že by pán Gašpar mal problém s nejakými právami alebo niečo, niečo kritizoval? Potom, moment, niekoľkokrát ste povedal, skutkový stav Gašpara poznáme. Pán poslanec, pán poslanec Gašpar je zatiaľ, nevieme, ako dopadne súd, ale je prezumpciu nevinný, asi ste právnik, že? Jaj, no dobre. Keď ste s pánom Gradačovským diskutoval, som myslel. Zatiaľ je nevinný, áno? No a ešte ste takú vetu povedal, že v piatok v akom stave bol pán Gašpar s Dankom. Ja pána Gašpara poznám. Pán Gašpar nefajčí. Pán Gašpar nepoužíva alkoholické nápoje vôbec. Pán Gašpar svätí. No tak len vás chcem poprosiť, lebo napríklad prejav pána Dubecého mal hlavu pätu. Ten názor jeho je, aký je. Len vás chcem poprosiť, neskĺzajte do roviny osobných urážok. Pre vás je to ešte zbytočné.
52. schôdza NR SR - 13.deň - A. dopoludnia
Dátum: 2026-06-12
Poslanec: Veslárová, Veronika 
Druh vystúpenia: Vystúpenie s faktickou poznámkou

Ďakujem, kolegyne, kolegovia. Za všetky faktické poznámky. Na tieto otázky sa, bohužiaľ, asi odpovede nedozvieme, pretože nikto sa neprihlásil z koalície, aby na to odpovedal a je to rovnaká nezodpovedaná otázka ako keď som sa pýtala, či sú moje ortopedické topánky dostatočne slušné na to, aby som mohla podľa nového rokovacieho poriadku sem prísť. Na to som sa tiež nedozvedela odpoveď, takže budeme len čakať. Ďakujem.
52. schôdza NR SR - 13.deň - A. dopoludnia
Dátum: 2026-06-12
Poslanec: Veslárová, Veronika 
Druh vystúpenia: Vystúpenie s faktickou poznámkou

Ďakujem za slovo. Dávid, ty si hovoril, že tento návrh zákona znemožní volebné právo pre ľudí, ktorí majú problémy s chôdzou, ale nielen pre tých, ale aj pre ľudí, ktorí sú nevidiaci, nepočujúci alebo majú iné zdravotné znevýhodnenie, ich opatrovateľov, osobných asistentov, rodinných príslušníkov, ktorí ich nemôžu nechať doma a ísť voliť na ambasády alebo niekde inde, keď ten štát ani ambasádu nemá. V každom prípade pred štyrmi rokmi robila komisárka pre osoby so zdravotným postihnutím prieskum volebných miestností na Slovensku. Každá tretia volebná miestnosť má bariéry. Každý tretí zdravotne znevýhodnený volič volí improvizovaným spôsobom pod schodami alebo si nechá doniesť urnu domov. Jednoducho nič sa tu s tým nerobí. Ja som interpelovala ministra, on ani o tomto prieskume nevedel. Žiadne ambasády sa debarierizovať nebudú, ani prieskum debarierizácie ambasád nerobí a je to jedna veľká hanba, že ďalší z článkov Dohovoru o právach osôb so zdravotným postihnutím bude len na papieri a nebude vykonateľný.